Pain & Gain

Pain & Gain (euskaraz Mina eta Irabazia), 2013ko Michael Bay estatubatuarrak zuzendutako ekintza komedia film bat da. 

Mark Wahlberg, Dwayne Johnson, Anthony Mackie, Tony Shalhoub eta Ed Harris aktoreek antzeztu zuten. 1999an Pete Collins kazetariak Miami New Times egunkarian argitaratutako artikulu sailean eta horien Pain & Gain: This Is a True Story (2013, Mina eta Irabazia: Hau Da Benetakoa Istorioa) bilduma-liburuan oinarritua dago, hauetan Sun gimnasioko taldeak bahiketa estorsio, tortura eta hilketak kontatzen dira. Bestalde, filmaren izenburuak fitness kirolean ohikoa den No pain, no gain (Minik gabe, ez dago irabazirik) esaldian oinarritua dago.

Argumentua 

1990eko hamarkada, Miami, Daniel Lugo (Mark Wahlberg) eta Adrian Doorbal (Anthony Mackie) gimnasioan egunero gogor entrenatzen dira. Kulturismoa lanbidea dutenez, bere gorputzari ahalegin mentala behar duen beste edozerri baino denbora gehiago eskeintzen diote. Danielek fitness egitea eta irakastea maite du, baina diru askorik ematen ez duen lanbidea da, eta bizi osoa horretan jardungo duela pentsatzeak nazkatu egiten du, hortaz ekintzara pasatu eta kolpe handi bat ematera erabaki du. Biek, Paul (Dwayne Johnson) preso ohi eta kristauarekin batera, enpresaburu aberatsak bahitu eta estorsionatzeko talde bat osatuko dute. Egitasmoak emaitzak ematen ari dela dirudi, halere, beren garaipenaz gozatzen ari direnean, arazoak hasiko dira.

Aktoreak 
 Mark Wahlberg: Daniel Lugo
 Dwayne Johnson: Paul Doyle 
 Anthony Mackie: Adrian 'Noel' Doorbal
 Tony Shalhoub: Victor Kershaw 
 Ed Harris: Detektibea
 Rob Corddry: John Mese
 Rebel Wilson: Robin Peck 
 Ken Jeong: Jonny Wu 
 Bar Paly: Sorina Luminita 
 Michael Rispoli: Frank Griga
 Tony Plana: Lopez kapitaina
 Emily Rutherfurd: Carolyn 'Cissy' DuBois
 Yolanthe Sneijder-Cabau: Analee Calvera
 Larry Hankin: Randy Artzaina
 Peter Stormare: Bjornson doktorea
 Brian Stepanek: Brad MacCalister
 Kurt Angle: Benjamin Rowe, espetxeko presoa

Kanpo estekak 
 IMDBko fitxa irakurgai 

Ameriketako Estatu Batuetako filmak
Ekintza filmak
Umorezko filmak
Hilketei buruzko filmak
Kulturismoari buruzko filmak
Drogei buruzko filmak
Bahiketei buruzko filmak
Erlijio filmak
Miamin girotutako filmak
Bahametan girotutako filmak
1990eko hamarkadan girotutako filmak
Benetazko gertaeretan oinarritutako filmak
Egunkari eta aldizkari artikuluetan oinarritutako filmak